УЧЕБНА ПРОГРАМА
[bookmark: в_ДЕТСКА_ГРАДИНА_„ПРОЛЕТ”_с.Цалапица]ЗА БЕЗОПАСНОСТ НА ДВИЖЕНИЕТО ПО ПЪТИЩАТА
В ДЕТСКА ГРАДИНА „ПРОЛЕТ” с. ПЪРВЕНЕЦ
[bookmark: за_учебната_2024/2025_г.]ЗА УЧЕБНАТА 2025/2026 г.

I. [bookmark: 1._Общи_положения][bookmark: I._ПРЕДСТАВЯНЕ_НА_ПРОГРАМАТА.]ПРЕДСТАВЯНЕ НА ПРОГРАМАТА
1. Общи положения
Програмата по безопасност на движение по пътищата (БДП) включва целите, темите, понятията и тематично разпределение за организиране на обучението и възпитанието по БДП в детската градина. В нея са формулирани и очакваните резултати от процеса на взаимодействие в ситуациите по БДП като гаранция за устойчивостта и качеството на обучение.
Възпитанието и обучението по БДП е целенасочен, системен и непрекъснат процес за формиране на граждански компетентности и качества на детето и  е неделима част от цялостното образование и възпитание на личността. Социализирането на личността е процес на адаптация, индивидуализация и усвояване на социокултурните роли, чрез които детето намира мястото си в обществото. Формирането на защитни механизми при децата за съхраняване и безопасност при движение по пътищата е актуална тема в гражданското общество и важна задача на държавата, образователните институции и семейството.
Предучилищният период е известен със своята сензитивност към външните изменения на обектите, процесите и явленията в околния свят. Децата овладяват знания за елементите и опасностите на пътя още в ранното детство, следвайки примера на по-възрастните от семейството и детската градина. Формира се способност за ориентиране и критично мислене, което е в основата на правилното оценяване на пътните ситуации. Промените, които настъпват в когнитивната, емоционалната и волевата сфера, са благоприятна основа за поставяне началото на обучението по безопасност на движението. Въпреки това, поради възрастови,психологични особености и липсата на опит, децата невинаги постъпват правилно, когато са на улицата. Това налага целенасочено системно обучение и възпитание за формиране на поведенческа култура и качества на подрастващите - съобразителност,наблюдателност, отговорност, самостоятелност и др.
 В предучилищна възраст се поставят основите на гражданските компетентности на детето като пълноправен участник в пътното движение, притежаващ конкретни знания, умения и отношение към спазването на обществените правила и норми за лична и колективна безопасност. Компетентностите, свързани с обучението по БДП, са част от интердисциплинарен комплекс:
1. Гражданско образование, област на компетентност: „Социална политика, справедливост и солидарност“ - обяснява своите постъпки, като ги свързва с правила и ценности.
2. Здравно образование, област на компетентност: „Безопасност и първа помощ“ - назовава нещата (предмети, дейности,поведения), които са опасни в обкръжаващата среда.
3. Интеркултурно образование: област на компетенция: “Културна осъзнатост“ - сравнява норми на поведение в културно-различен битов и празничен контекст.
Програмното съдържание е разпределено в области на компетентност, тематични направления и конкретни теми, и осигурява спираловидно, и системно надграждане на знанията и уменията през цялата учебна година.
Новите понятия към всяка област на компетентност се въвеждат постепенно и с нарастване на възрастта се разширяват.
Обучението по БДП в детската градина се осъществява задължително във всички групи в основни и допълнителни форми на педагогическо взаимодействие.
Обучението по БДП може да се осъществява интегрирано по различните образователни направления или в допълнителни форми на педагогическо взаимодействие. 
Педагогическата ситуация е основна форма на взаимодействие, при превес на играта като основна дейност в тази възраст.
Разработеното учебно съдържание следва да бъде включено в програмната система на детска градина “Пролет” с. Първенец.
II. ЦЕЛИ НА ВЪЗПИТАНИЕТО И ОБУЧЕНИЕТО ПО БДП В ДЕТСКАТА ГРАДИНА
1. Формиране на начални представи за пътната среда.
2. Формиране на умения за безопасно поведение на пътя.
3. Формиране на култура на поведение на пътя.
Постигането на компетентностите за ориентиране в пътната среда се осъществява в следните глобални области: елементи на пътната среда, участници в движението, пътни превозни средства, пътна сигнализация, обезопасителни и защитни средства.
Постигането на компетентностите за спазване на правила за безопасност и култура на поведение на пътя се разгръща в следните направления: правила за движение на пешеходец, правила за движение на велосипед, правила за движение в жилищна зона, правила за поведение на автобусна спирка, опасни и безопасни места за игра, понятие за пътнотранспортно произшествие, сензорна и моторна двигателна активност.
Примерно разпределение на минималния брой на основните педагогически ситуации за обучението по БДП в детските градини:
· Първа група: 5 педагогически ситуации
· Втора група: 5 педагогически ситуации 
· Трета група: 6 педагогически ситуации
· Четвърта група: 7 педагогически ситуации
Обучението по БДП в детската градина се осъществява задължително във всички групи в основни и допълнителни форми на педагогическо взаимодействие.
Обучението по БДП може да се осъществява интегрирано по различните образователни направления или в допълнителни форми на педагогическо взаимодействие. 
III. Очаквани резултати
Очакваните резултати са диференцирани в разпределението на учебното съдържание по БДП по групи. Те са формулирани така, че да могат да бъдат изпълнени от децата и да бъдат констатирани при вътрешното или външно оценяване с по-голяма лекота. Учебното съдържание дефинирано в ядрата на ДОС за групи І, ІІ, III и IV е предназначено за постигне на специфичните цели на възпитанието и обучението по БДП в съответната възрастова група. Работата в рамките на формулираните глобални теми в четирите групи трябва да доведе до полагане в единство на основите на всички компоненти на функционалната грамотност и съвременната култура на поведение. От децата се очаква да започнат формиране на знания и умения за безопасно поведение. С това се поставят основите на възпитаване на съвременна транспортна култура.

ГРАФИК
НА ПРОВЕЖДАНЕ НА ПЕДАГОГИЧЕСКИ СИТУАЦИИ ПО
„БЕЗОПАСНОСТ НА ДВИЖЕНИЕТО ПО ПЪТИЩАТА“
в ДГ „Пролет“ с. Първенец за учебната 2025/2026г.

През учебната 2025-2026 година детската градина ще работи по учебната програма по „Безопасност на движение по пътищата“ приета и одобрена от МОН .



1. Форми на работа:
· [bookmark: за_БЕЗОПАСНОСТ_НА_ДВИЖЕНИЕТО_ПО_ПЪТИЩАТА][bookmark: •_игрово_упражнение,][bookmark: •_подвижни_и_дидактични_игри,]игрово упражнение;
· [bookmark: •_художествена_литература.]подвижни и дидактични игри;
· художествена литература.
2. [bookmark: 3._Привеждане_на_материално-техническата]Привеждане на материално-техническата база към съвременните изисквания за качествен възпитателно-образователен процес.
3. [bookmark: -_актуализиране_на_кътовете_по_безопасно]Актуализиране на кътовете по безопасност на движението във всяка група с нагледни материали и пособия съобразно възрастовите особености на децата.
[bookmark: Срок_:_м.Октомври_2024_год.]
[bookmark: Отг.:_учителките_по_групи]Срок: м. Октомври 2025 год. 
Отговорници: учителките по групи

Първа възрастова група

Програмното съдържание за първа група е от най-близкия бит на детето. Децата добиват най-обща представа за дома, разположението на сградите около него, движението, за звуковите и светлинните сигнали, обезопасителните средства, участниците в движението. Новите представи ще им помогнат да открият нови връзки и следствия. От значение е примерът на родителите, които могат да се привлекат като наблюдатели или участници. 
С всяка тема от програма следва да се реализират основните идеи за:  
1. Запознаване на детето със сензорните еталони за звук, цвят, форма. 
2. Развиване на пространствените представи за най-близката пътна среда. 
3. Спазване правила при пътуване в автомобил. 
4. Познаване наименования на превозни средства. 
5. Развиване на обща представа за детето като участник в движението.






	[bookmark: Първа_възрастова_група]Области на компетентност
	Тематично направление
	Тема
	Очаквани резултати и нови понятия

	Пътна среда
	Елементи, обхват и вид на пътя
	Моят дом
	Има представа за сградите и пътя пред дома си. Ориентира се по сградите и пътя пред дома.
Различава кое се движи и кое не се движи на пътя. Определя подвижни и неподвижни елементи.
*Дом, път, движи се, не се движи.

	Пътна среда
	Обезопасителни и  защитни средства
	Пътувам с мама и татко
	Знае мястото си в автомобила и назовава предпазни  средства, които използват децата.
Знае предназначението на предпазните средства при пътуване в автомобил.
Разбира, че в превозното средство трябва да се спазват правила.
Спазва норми на безопасно поведение, когато пътува в автомобил.
*Дете-пътник, детско столче, седалка, колан, правила.

	Пътна среда
	Пътни превозни средства
	Моите играчки
	Знае наименованията на някои превозни средства и се ориентира в техните части. Разпознава игрови средства и ги използва по предназначение.
*Камионче, моторче, влакче, количка.

	Пътна среда
	Пътна сигнализация
	Разпознавам звук и цвят
	Формира сензорни усещания и възприятия за звук и цвят. Вслушва се в различни звукове и ги определя по сила. Разпознава цветовете на светофара - червен, жълт и зелен цвят.
*Силен и слаб звук, звук на кола, цветове - червено,
жълто и зелено.

	Пътна среда
	Участници в движението
	С мама и татко на разходка
	Придвижва се за ръка с възрастните, когато се разхожда по улицата. Определя разстоянието до възрастния - близо и далече. Разпознава участници в движението.
Да се научат къде и как се движат по улицата.
*Шофьор, дете, родители, до него, близо, далече.






[bookmark: Втора_възрастова_група]Втора възрастова група


В тази възраст децата пресичат улицата, придружени от възрастен. Случва се при обучението да създаваме грешна представа за пешеходната пътека като безопасно място. Пресичането на пешеходна пътека изисква съобразяване на много нива - зрително, слухово, окомер, ако има светофар, и разчитане на светлинни сигнали, посока на движение и т.н., а това е трудно за децата. В програмата въвеждаме представа за най-разпространената пешеходната пътека тип „Зебра“ и правила за оглеждане и пресичане.
С всяка тема от учебната програма следва да се реализират основните идеи за:
1. Разпознаване основните елементи на улицата.
2. Съобразяване местата за игра съобразно безопасността.
3. Спазване правила при пресичане на улично платно със и без светофарна уредба.
4. Познаване пътни знаци с основни превозни средства.
5. Разпознаване хоризонтална маркировка тип „Зебра“.
6. Спазване правила при пресичане на пешеходна пътека.

	Област на
компетентност
	Тематично направление
	Тема
	Очаквани резултати и нови понятия

	Пътна среда
	Елементи, обхват и вид на пътя
	Нашата улица
	Изброява основни елементи на улицата. Знае къде се движат пешеходците, къде превозните средства. Знае улица и нейните съставни елементи. Разбира къде се движат хората и къде превозните средства.
*Улица, тротоар, бордюр, платно,
пешеходна пътека тип „Зебра“.*Пътни знаци - М8.1, превозни средства по суша

	Пътна среда
	Пътна сигнализация
	Светофар - другар
	Знае значението на светофара като помощник в движението.
Разпознава сигналите на светофара и спазва правилата за пресичане.
*	Светофар,	пресичане	на	улично	платно	със светофарна уредба.

	Правила и култура на поведение на пътя
	Опасни и безопасни места за игра
	Къде играят децата?
	Знае къде не може да играе - на уличното платно, край паркирали коли в близост до бордюра. Познава правила за безопасна игра с ролери, тротинетка, триколка.
Знае къде е опасно да играе на улицата и защо.
*Опасност, безопасност, придвижване между паркирали коли, ролер, тротинетка, триколка.

	Правила и култура на поведение на пътя
	Правила за движение в жилищна зона
	Пресичам безопасно
	Знае правилата за пресичане на улицата без светофарна уредба. Предвижда опасностите при пресичане на улица. Спазва правила при пресичане на улица със и без светофарна уредба.
* Пресичане на улично платно без светофарна уредба,
сблъсък.

	Правила и култура на поведение на пътя
	Основни правила за движение на велосипед
	Моят велосипед
	Знае и изброява частите на детски велосипед и знае за какво служат. Знае как да потегля, да спира, да паркира и да регулира темпото на велосипеда с помощни колела. Знае защитните, обезопасителни средства за велосипед. Кара с умерено темпо и пази равновесие при потегляне, движение напред и спиране с велосипед.
*Велосипед с помощни колела, звънец, детска каска, спирачки, потегляне, спиране, движение напред, каране
в права посока.




[bookmark: Трета_възрастова_група:]Трета възрастова група

Децата от трета група са значително по-самостоятелни и имат по-голям социален опит. Добра предпоставка за овладяване на знания и умения по БДП са развитието на когнитивните способности, комуникативните умения, сензорното, физическото и психическото развитие. Движенията са стабилни и има добра координация. Детето на тази възраст може да класифицира, да разсъждава и открива по-сложни връзки между предметите и явленията. Възприятията се разширяват и стават волеви и устойчиви.
Детското любопитство и откривателство е насочено към нови, по-сложни процеси и явления. Външни възпитатели са желаните професии-полицай, пожарникар, служител на КАТ, които допълнително обогатяват представите на децата. Всяко дете в тази възраст има велосипед, а честите разходки и по-дългите маршрути им дават възможност да правят елементарни констатации на наблюдавани пътни ситуации, да разпознават знаци и светлинни сигнали. Необходимо е да се разширяват познавателните способности на малките велосипедисти и пешеходци.
Саморегулацията е от съществено значение за формиране на пътна гражданска култура. Поради неразвитите механизми на саморегулацията, децата все още не могат да се движат сами на улицата и се придружават от родителя.
С всяка тема от учебната програма следва да се реализират основните идеи за:
1. Ориентиране в пътната среда и маркировката на квартала.
2. Разпознаване на пътните знаци от различните видове и светлинните средства.
3. Спазване на основни правила за пешеходци и развитие на навици за културно поведение.
4. Разпознаване на частите на велосипеда, пътните знаци и правилата за велосипедисти.
5. Определяне на видовете превозни средства по суша, въздух и вода.


	Област на
компетентност
	Тематично направление
	Тема
	Очаквани резултати и нови понятия

	


Пътна среда














	Елементи, обхват и вид на пътя
	Кварталът, в който живея
	Може да определя пространственото разположение на елементите в квартала. Прави разлика между еднопосочно и двупосочно пътно платно. Ориентира се в елементите на по-широко пространство – сгради, видове пътни платна, пешеходна пътека при двупосочно движение.
*Еднопосочно и двупосочно пътно платно, ляво-дясно, пешеходна пътека.
* Пътни знаци – М 8.2, пресичане на двупосочно пътно платно.

	
	Пътни знаци
	Познавам ли пътните знаци
	Познава характерни особености на указателните знаци, като се ориентират в тяхната форма и цвят. Знае как се преминава под подлез. Осмисля ролята на пътните
знаци за пешеходеца и съобразява поведението си спрямо тях.
*Предупредителни и указателни пътни знаци А18- „Пешеходна пътека“, А 19 – “Деца“.

	
	Пътни превозни средства
	Могат ли хората без превозни средства
	Има представа за превозни средства по суша, въздух и вода и ги сравнява. Може най-общо да определи причините за удар между тях.
*Превозни средства по суша, въздух и вода – каруца, автомобил, камион, автобус, влак, кораб, самолет.
*Превозни средства със специален режим на работа –  пожарна, полицейска кола. Удар.

	
Правила и култура на поведение на пътя
	Правила за движение на пешеходец
	Какво трябва да знае малкия пешеходец
	Изброява правилата, които трябва да спазва пешеходеца. Да познава правилата за пресичане на двупосочно платно.
Наблюдава и съобразява светлинни сигнали.
*Пресичане на двупосочно пътно платно с възрастен, светлинни сигнали.

	
	Правила за движение с велосипед
	Какво трябва да знае малкият велосипедист
	Изброява правила, които трябва да спазва велосипедиста. Знае при какви случаи е водач, в какви пешеходец и защо трябва да носи светлоотразителна жилетка. Регулира поведението си при сигнал.
* Пешеходец с велосипед, светлоотразителна жилетка, каране в права посока, каране с умерено темпо, паркиране.

	
	Опасни и безопасни места за игра
	На площадката по БДП
	Познава правилата за пресичане на двупосочно движение. Пресича двупосочно улично платно с помощ.
*Двупосочно движение.





[bookmark: Четвърта_възрастова_група:]Четвърта възрастова група

Периодът от 6 до 7 години е най-благоприятният предучилищен период, в който децата получават по-цялостни знания за културата на поведение, когато се придвижват на различни обществени места. Периметърът на внимание към обектите на пътя се разширява, в рамките на родното селище, града, булевардите, кръстовищата. Децата използват в речта обобщаващи понятия. Развиват умения за сензомоторна защитеност чрез разпознаване на цветове, формитe, скоросттa, посоките и движенията. Развитието на комуникационните умения, схематичното мислене, паметта, по-устойчивите емоции и сензорните възприятия са основа за упражняването на по-голяма самостоятелност, чрез която децата демонстрират готовност за съзнателно участие в обучението по БДП.
Най-важните правила, които децата научават са: да се движат по булеварда от вътрешната страна на тротоара-далече от бордюра, да пресичат кръстовище със и без светофарна уредба при наличие на регулировчик и да спазват неговите указания, да спазват социални норми за лична и колективна безопасност на автобусната спирка и при придвижване с автобус, при придвижване с велосипед, да подбират безопасен път от дома до детската градина. При 6-7-годишните деца е необходимо да се усъвършенства културата на поведение - знания, умения и личностни качества като етично поведение, дисциплина, отговорност, съобразителност, самоконтрол, инициативност и др.
С всяка тема от учебната програма следва да се реализират основните идеи за:
1. Ориентиране в пътната среда и маркировката в града.
2. Развиване на знанията и уменията на пешеходец при пресичане на кръстовище със и без светофарна уредба, и при наличие на регулировчик.
3. Формиране на знания и умения като участник - пътник в градския транспорт.
4. Постигане на знания и умения като участник - велосипедист.
5. Усъвършенстване на сензомоторни умения за защитеност.





	Област на
компетентност
	Тематично направление
	Тема
	Очаквани резултати и нови понятия

	Пътна среда
	Елементи, обхват и вид на пътя
	Градът/селото, в което живея
	Спазва правила на поведение и има културни навици при движение в родното място. Детето да познава и описва забележителности на родното място.
Знае начини на придвижване по булевард, пресичане, преминаване под подлез или надлез.
*Булевард, кръстовище, пътен знак Е 21-“Подлез“

	Правила и култура на поведение
	Правила за движение на пешеходец
	На улицата
	Познава основните обществени правила и норми за пресичане на кръстовище. Познава сигнали подавани от регулировчик – забранено, разрешено преминаването.
Осъзнава опасността от неправилни действия при
пресичане на кръстовище.
Съобразява поведението си спрямо указанията на регулировчика.
*Пресичане на кръстовище със и без светофарна
уредба, пресичане на кръстовище при наличие на регулировчик.

	Правила и култура на поведение на пътя
	Правила на поведние на автобусна спирка
	Пътувам с автобус
	Демонстрира адекватно културно и социално присъствие на спирката и в автобуса. Притежава културни и социални навици за лична и колективна безопасност, когато пътува в автобус.
*Правила на поведение като чакащ автобус и като пътник в превозното средство.

	Правила и култура на поведение на пътя
	Правила за движение в жилищна зона
	Моят път до детската градина
	Има практически план за безопасно придвижване. Изразява готовност за спазване на правила за придвижване. Познава безопасния маршрут до детската градина.
*Придвижване с възрастен, безопасен път.

	Пътна среда
	Пътни превозни средства
	Изправност на велосипеда
	Разпознава основните части на велосипеда и техните функции. Знае значението на безопасност и изправност на велосипед. Разбира личната безопасност във връзка с изправността на велосипеда.
*Велосипед без помощни колела,
дете-велосипедист, устройство за излъчване на бала или жълта светлина отпред и светлоотразител отзад.

	
	Пътни знаци
	Кои знаци познава велосипедистът
	Знае как да регулира поведението, съобразно знаците. Познава пътни знаци за велосипедисти.
*Предупредителни знаци за опасност – А20,забранителни знаци – Б9.

	Правила и култура на
поведение на пътя“
	Основни правила за
движение на велосипед
	На площадката за
велосипедисти
	Демонстрира готовност за спазване на правила и
регулиране на поведението. Спазва предписанията на пътните знаци и правила при игра с велосипед.
*Велопътека, завой наляво, завой на дясно, змейка.

